واشنگٹن ( آن لائن ) ایٹمی میرات نا بابت این ٹی آئی نیوکلیئرسکیورٹی انڈیکس نا رپورٹ ءِ جاری کننگانے۔ ایٹمی میرات ءِ رکھوک آ ملک آتا درجہ بندی ٹی پاکستان نا پوزیشن اٹ بھاز جوانی بسنے و کل آن زیات جوانی بسنے و کل آن زیات جوان گام گیج آ امریکی ادارہ نیوکلیئر تھریٹ انیشی ایٹو پاکستان نا درجہ بندی ٹی 7 پوائنٹ نا ودکی کرے اوکان گڈ پاکستان اےٹمی میرات نا سےکورٹی ءِ کل آن زیات رکھوک والا ملک آتیٹی بس۔ این ٹی آئی انڈیکس نا رداٹ پُوسکن آ قاعدہ و کانود ءِ لاگو کرسا پاکستان گیشتری گام گیج آتے سکیورٹی وکنٹرول نا بابت کرے و ایلو ملک آتا مقابلہ ٹی پاکستان سکیورٹی اینڈ کنٹرول کٹیگری ٹی تینے بھاز زیات جوان کرینے۔ انڈیکس نا رداٹ پاکستان پلس 25 پوائنٹ دوئی کرینے وخت اس کہ گلوبل نارمزکٹیگری ٹی ہم پاکستان نا پلس ون درجہ ودانے۔ ایٹمی میرات آتا رکھ انا بابت پاکستان نا گام گیج آک بھارت ءِ بھاز پدی ہلانو۔ بھارت نا 41 نا مقابلہ ٹی پاکستان 47 پوائنٹ دوئی کرے۔ ایٹمی میرات تخوک آ کل 22 ملک آتا موازنہ ءِ کننگے تو میرات آتا رکھ اٹ پاکستان نا 19 میکو بھارت نا 20 میکو نمبر ءِ وخت اس کہ سلہہ تا رکھ اٹی 47 آن پاکستان نا 33 میکو وخت اس کہ بھارت نا 38 میکو نمبر ءِ۔
